**№ 6 дәріс (2 сағат)**

**Дәрістің мазмұны: Теледидар және қоғам**

Кеңес кезеңінiң он жылдығында елдiң телефикациясы iске асты. Әлемде тұңғыш рет (1950 жылдың Мемлекеттiк сыйлығы) 625 жолдық жiктеу аппаратурасы жасалған және елде бiрiншi жаппай КВН теледидар қабылдағышы шығарылды. Телеорталықтардың желiсi тартылды. Түрлi-түстi ТД аппаратурасының үшiншi ұрпағын (поколениясын) құрастырғаны үшін 1982 жылы Мемлекеттiк сыйлық тағайындалды. Кеңес ғалымдары ғарыштық ТД-ны құрастыруда алғашқы болды және олар әлемде тұңғыш рет «Луна-3» Айдың қарсы бетінің суретін көрсеткен планетааралық станцияның автоматты бүйiр аппаратын жасады (1960 жылдың Лениндік сыйлығы).

Теледидар терминi гректің «tele» (алысқа, қашыққа) сөзінен шыққан және радиоэлектронды құрылымдардың динамикалық объект бейнелерiнiң қашықтыққа берiлуiн бiлдiредi. АҚШ-та алғашқы телетаралым 1930 жылы пайда болды, ал телетаралымның жаппай өріс алуы 1950 жылдар. Алпауыт корпорациялар Эн-и-си, Си-би-эс және Эй-би-си күрделі радиотаралым корпорацияларын, телеарналарын өздерінің қаржылық-өндірістік кешендерін жарнамалау үшін қолдап отырды.

ТД-ның қоғамдық қызметтері: ақпараттық, мәдени-ағартушылық, әлеуметтiк, ұйымдастырушылық, бiлiм берушілік, интегративтілік. Қоғамның саяси және әлеуметтiк-мәдени өмiрiне ТД-ның қатысуының ерекшелiктерi. ТД және саясат. ТД және мәдениет. ТД және кино, театр. ТД және әлеуметтiк интеграция мәселесі.

ХХІ ғасырда жаңа ақпараттық технологиялардың (АТ) көмегiмен құрылған жаңа коммуникациялық орта қалыптасты.

Қазақстанның ақпараттық саясатының құрылуы ұлт мүдделерiнiң басымдылығын талап етедi, ал дамитын ақпараттық-мәдени кеңiстiк жақын және алыс шетелдiң белсендi кiрiгуiн талап етедi. Бұл мәселенің шешiмi Қазақстанның әлемдік ақпараттық- хабар жүйесіне кiру процесінiң жетiстiгiн анықтайды.

Электрондық БАҚ-тар ешқандай географиялық, саяси шекараларға қарамайды, сондықтан қуатты сыртқы әсерлерге душар болатын өмiрдiң ерекшелiгiн, ұлттық мәдениеттi ешкiмнiң тиiспеуiнсіз сақтау мүмкiн емес. Бұл құбылыс – глобальдi мәселе. Мемлекет бұл құбылысты реттей алады: мәдени ақпараттардың алмасуын, ұлттық және интернационалдық ақпарат ағындарының байланысын, өзара әрекеттесуiн анықтау. Осылай, 2002 жылы «БАҚ туралы заңға» түзету енгізіп, хабар таратудың ортақ көлемiнен қазақстандық телеарналарда шетелдiк БАҚ-тардың хабар жүргiзуi 50%-ға дейiн қысқартылды, ал 2003 жылы 20%-ға.